Мей обеща светло бъдеще точно 1 г . преди Брекзит Британският премиер Тереза Мей обеща светло бъдеще на Великобритания извън ЕС по време на обиколка на страната точно 12 месеца преди Брекзит , информира " Ройтерс " . Великобритания ще напусне съюза в 23 , 00 часа по Гринуич на 29 март 2019 г . след 46 - годишна интеграция с европейските съседи . 21 месеца след референдума през 2016 г . Мей все още не може да обедини държавата зад една визия за Брекзит . Премиерът ще се срещне с избиратели в Англия , Шотландия , Уелс и Северна Ирландия , за да изрази положителна визия за Брекзит . " Решена съм нашето бъдеще да бъде светло " , каза Тереза Мей преди 1 280 - километровата обиколка . Турът започна в Шотландия , където 61 - годишната Мей се срещна с работници в текстилна фабрика . Социологическо проучване от днес показва , че 44 % от анкетираните вярват , че действията на правителството на преговорите са " пълна каша " . Само 29 % са оптимисти , че ще бъдат по - добре след Брекзит . Мей обеща да запази Великобритания " силна и обединена " след Брекзит , съобщава БиБиСи . Бившият министър - председател Тони Блеър заяви , че преди няколко години е можело да бъде предотвратен Брекзит , но сега е твърде късно .